hu en hu hu hu hu hu en hu hu hu hu hu hu hu hu hu en hu hu hu hu hu hu hu hu hu en hu hu hu en cs de en hu hu hu hu hu fr hu fr hu de hu hu hu en sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru hbs_lat de es fa fi fr hbs_lat id it ja ko ms my nl nb pl pt ro ru en hbs_lat sk sv tr fy vi hu hu hu hu hu hu hu hu hu hu
Technical death metal – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. április 15.
Ugrás a navigációhoz Ugrás a kereséshez
gitár, basszusgitár, dob, ének
Az 1990-es évek elején lett népszerű, majd a 2000-es évektől újra sikeres műfajnak számít, bár mindvégig megmaradt egy szűk underground körben.
A technical death metal (vagy más néven tech death) a death metal egyik zenei alműfaja, melynek fő jellemzője az összetett ritmusok, riffek és dalszerkezetek. A technical death metal stílusban mozgó együttesek zenészei rendkívül képzett muzsikusok, mivel a stílus megköveteli a magas szintű technikai tudást és virtuózitást. A stílus alapjait az 1980-as évek végén 1990-es évek elején fektették le az olyan kísérletező kedvű death metal zenekarok, mint a Death, az Atheist és a Cynic.[1]
Az Atheist 1989-ben megjelent (az USA-ban 1990-ben) debütáló albuma a Piece of Time és a Death 1990-ben megjelent Spiritual Healing albuma tekinthető a műfaj előfutárának vagy legkorábbi képviselőjének.[2] Ezeken az anyagokon a korábban megjelent death metal albumoktól eltérően szokatlan dalszerkezetek, tempóváltások és komplex ritmusok bukkantak fel. A Nocturnus 1990-ben megjelent The Key albuma szintén tartalmazott a death metalban addig szokatlannak számító megoldásokat, legfőképpen a billentyűs hangszerek előtérbe helyezése révén.[3] 1991-ben a brazil Sarcófago The Laws of Scourge című albuma és a Suffocation Effigy of the Forgotten lemeze is az egyre inkább kiteljesedő stílus jegyeit hordozta magán. A Suffocation technikás megközelítése ráadásul mindvégig rendkívül brutális zenével párosult, így ők tekinthetők a stílus első igazi képviselőinek, akik egyben a stílus egyik legnagyobb úttörőinek is számítanak.[4] A még szintén 1991-ben megjelent Human című Death album, és az Atheist Unquestionable Presence szintén mérföldkő volt a stílus történetében, melyek megközelítése jóval technikásabb lett mint az elődjeiké.[2] Az 1991-es évben megjelent Testimony of the Ancients című Pestilence albumon már szintén a technical death metalra jellemző megoldások domináltak.[2] A fent említett, 1991-ben megjelent három album, ezek közül is különösen a Human, nagymértékben befolyásolták a 90-es évek technikás death metal zenekarait.[1]
A Suffocation tekinthető az első olyan death metal zenekarnak, melynek zenéjében a brutalitás mellett a technikás játék is kiemelt szerepet kap.[5]
Az 1990-es évek elején/közepén számos technikás death metalt játszó együttes alakult meg vagy adta ki a stílus szempontjából meghatározó lemezeit, köztük a kanadai Cryptopsy, és Gorguts a német Necrophagist, az amerikai Dying Fetus, Cephalic Carnage, Nile, Monstrosity, Cynic vagy a lengyel Decapitated. Az évek múlásával a stílus folyamatosan fejlődött, egyre brutálisabb és technikásabb zenekarok alakultak meg. Az Origin, a Spawn of Possession vagy a már az új évezredben alakult együttesek (például: The Faceless, Beneath the Massacre, Brain Drill, Viraemia) komplexitása, sebessége és brutalitása jócskán felülmúlják az 1980-as évek végén/90-es évek elején megjelent albumokét. Az energikus új együttesek hatására több régi death metal együttes is merített a stílusból, vagy teljes mértékben áttért a technical death metalra (például: Cannibal Corpse,[6] Dying Fetus, Hate Eternal). Ahogy a legtöbb metal műfaj, úgy a technical death metal legfőbb ismertetőjegyei is felfedezhetők más stílusú zenekaroknál. Így számos deathcore, metalcore vagy matekmetal együttesnél kimutathatók a stílus összetevői, és az ilyen együtteseket általában a Mathcore kifejezéssel szokás jelölni (például: Psyopus). Több olyan együttest is szokás a stílushoz sorolni, akik ugyan alkalmaznak technikás death metal elemeket, zenéjük nagy része azonban szélesebb stílusból merít. Az ilyen együttesek legismertebbjei közé tartozik a svéd Opeth és a Meshuggah. Phil Freeman a Metal Edge exszerkesztője szerint több együttesnél is felfedezhető a jazz és a progresszív rock befolyása,[1] mely elsősorban az újabb együttesekre vonatkozik. A stílus szövegvilága nem egységes. Egyes zenekarok a death metal eredeti véres/belezős témáit feszegetik, míg mások hagyományosabb, társadalomkritikus, netán sci-fi szövegekkel operálnak.
↑ a b c The Existential Paradox of Technical Death Metal. (Hozzáférés: 2011. május 11.)
↑ a b c Nagy Balázs. Sírontúli melódiák. Irigal kiadó, 71. o. (2007). ISBN 9637014217
↑ Nagy Balázs. Sírontúli melódiák. Irigal kiadó, 72. o. (2007). ISBN 9637014217
↑ Eduardo Rivadavia [Technical death metal az Allmusicon Effigy of the Forgotten], Allmusic
↑  (2009. július/augusztus) Suffocation: Blood Oath lemezkritika. Hammer World (216), 42. o. (Hozzáférés ideje: 2011. május 12.)
↑ Cannibal Corpse: Evisceration Plague lemezkritika. (Hozzáférés: 2011. május 12.)
Alternatív metal •  Avantgarde metal •  Black metal •  Death metal •  Deathcore •  Djent •  Doom metal •  Folk metal •  Funk metal •  Glam metal •  Gothic metal •  Grindcore •  Groove metal •  Indusztriális metal •  Klasszikus metal •  Melodikus death metal •  Metalcore •  Neoklasszikus metal •  Nu metal •  Posztmetal •  Power metal •  Progresszív metal •  Rap metal •  Sludge metal •  Speed metal •  Stoner rock •  Szimfonikus metal •  Technical death metal •  Thrash metal •  Viking metal
A brit heavy metal új hulláma •  Az amerikai heavy metal új hulláma •  Bay Area thrash metal •  Floridai death metal •  Korai norvég black metal mozgalom •  Les Légions Noires  •  Neue Deutsche Härte •  Svéd death metal
Keresztény metal •  Extrém metal •  Goregrind •  Pagan metal •  Pornogrind
Hard rock •  Hardcore punk •  Grunge
Heavy metal umlaut •  Hullasmink
Metal •  Metalegyüttesek •  Metalalbumok
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Technical_death_metal&oldid=24853455”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 15., 20:50
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.